Diari Oficial de la Generalitat Valenciana


Sumari del DOGV 5040, del 01-07-2005 (2005/7583)

Informació pública del programa d'actuació urbanística integrada del sector La Rambla al terme d'Orihuela.
----------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7583


Organisme emissor
:   Agrupació d'Interés Urbanístic del Sector la Rambla

Tipus de document
:   Anunci

Informació pública del programa d'actuació urbanística integrada del sector La Rambla al terme d'Orihuela. [2005/M7583]
  
L'Agrupació d'Interés Urbanístic del Sector La Rambla ha formulat programa d'actuació urbanística integrada del sector La Rambla al terme d'Orihuela, que inclou memòria del programa, pla parcial modificatiu, avantprojecte d'urbanització, annex d'homologació modificativa i estudi d'impacte ambiental, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació de l'establit en l'article 48.1.C) en relació amb l'article 46.3, ambdós de l'esmentada llei, és procedent sotmetre l'esmentat programa, amb tota la documentació annexa, a informació pública per termini de 20 dies hàbils a partir de l'endemà de la publicació d'este anunci en el Diari Oficial de la Generalitat Valenciana.
  
Es fa constar que durant el dit termini, els interessats en este procediment podran formular qualsevol al·legacions que els convinguen segons dret, així com altres alternatives tècniques de programa i, si escau, proposicions juridicoeconòmiques; tot això en els termes i les condicions de la citada Llei 6/1994, a l'efecte de la qual qualsevol interessat podrà consultar l'expedient depositat a la Notaria de Juan Vélez Bueno, situada al carrer del Obispo Rocamora, número 27, baixo, i en l'Ajuntament d'Orihuela (Servici d'Urbanisme) els dies hàbils en horari d'atenció al públic.
  
Així mateix, durant els 10 primers dies es podrà sol·licitar una pròrroga del termini en els termes i les condicions que indica l'article 46.4 de l'esmentada llei.
  
Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització de la documentació que integra el programa, o sol·licitar-ne l'exhibició.
  
Així mateix, mitjançant el present anunci, segons el preceptuat en el paràgraf segon de l'article 48, en relació amb l'article 46 paràgrafs quart i cinqué de la Llei 6/1994, es posa en coneixment dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies anteriorment indicat. Durant el dit termini podran formular-se les esmentades proposicions davant l'Ajuntament d'Orihuela.
  
Finalitzat este segon termini, tindrà lloc l'acte d'obertura de pliques en l'Ajuntament d'Orihuela. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
La publicació del present anunci, de conformitat amb l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, val així mateix d'avís als següents titulars de les parcel·les cadastrals que s'indiquen a continuació, que siguen desconeguts o amb domicili ignorat, o intentada la notificació, no s'haguera pogut practicar:
  
Polígon 94, parcel·la 1, Manuel Gómez Torres.